open-index/open-wikipedia-markdown huggingface dataset:
Jordan Eberle

**Jordan Leslie Eberle** (s. 15. toukokuuta 1990 Regina, Saskatchewan) on kanadalainen jääkiekkoilija, joka pelaa NHL-seura Seattle Krakenissa. Hän toimii joukkueen kapteenina. Eberle on pelipaikaltaan oikea laitahyökkääjä. Oikealta laukovan Eberlen vahvuuksiin kuuluu maalintekotaito ja kiekonkäsittely. Hän on maailmanmestari vuodelta 2015.

Eberle on Edmonton Oilersin ensimmäisen kierroksen varaus vuodelta 2008.

## Ura
Regina Kingsin kasvattama Eberle siirtyi Albertan paikallisesta juniorisarjasta AMHL:stä WHL-joukkue Regina Patsiin kaudeksi 2006–2007. Kaudella 2007–2008 hänet valittiin WHL:n itäisen konferenssin ensimmäiseen tähdistökentälliseen. Edmonton Oilers varasi Eberlen ensimmäisellä kierroksella 22. pelaajana kesällä . Kaudella 2009–2010 Eberle valittiin WHL:n (Four Broncos Trophy) ja koko CHL:n vuoden pelaajaksi. Hänet valittiin myös uudelleen WHL:n itäisen konferenssin ensimmäiseen tähdistökentälliseen. 

Maaliskuussa 2009 Eberle teki kolmivuotisen tulokassopimuksen Edmontonin kanssa.  Hän pelasi AHL-joukkue Springfield Falconsissa jo samana keväänä 27. maaliskuuta 2009. 29. maaliskuuta syntyi ensimmäinen maali.  Kaudella 2009–2010 Eberle pelasi vielä lähinnä WHL:ssä, mutta pelasi taas maaliskuussa 2010 AHL:ssä. Koska Eberle ei debytoinut NHL:ssä vielä kaudella 2009–2010, hänen tulokassopimuksensa kesti kevääseen 2013.

Kausi 2010–2011 oli Eberlen tulokaskausi NHL:ssä. Hän teki 69 runkosarjaottelussa tehot 18+25=43, jotka riittivät Oilersin sisäisen pistepörssin voittoon. Eberle teki NHL-uransa avausmaalin jo hänen uransa ja joukkueen kauden ensimmäisessä ottelussa 7. lokakuuta 2010 Calgary Flamesin Miikka Kiprusoffin taakse.

Maaliskuussa 2024 Eberle teki Krakenin kanssa kaksivuotisen ja yhteensä 9,5 miljoonan dollarin arvoisen jatkosopimuksen. Lokakuussa 2024 Kraken nimesi Eberlen joukkueen kapteeniksi. Maaliskuussa 2026 Eberle solmi Krakenin kanssa kaksivuotisen ja yhteensä 11 miljoonan dollarin arvoisen jatkosopimuksen.

## Maajoukkue

Eberle oli voittamassa alle 20-vuotiaiden maailmanmestaruutta 2009. Vuonna 2010 hän voitti hopeaa,hänet  valittiin turnauksen parhaaksi hyökkääjäksi, arvokkaimmaksi pelaajaksi sekä tähdistökentälliseen. Eberle toimi kisoissa Kanadan varakapteenina. Hän pelasi myös alle 18-vuotiaiden MM-kilpailuissa 2008 voittaen kultaa. 

Eberle voitti miesten maailmanmestaruuden Tšekissä 2015. Hän pelasi miesten MM-kilpailuissa myös vuosina 2010 ja 2011. Vuoden 2010 turnauksessa hän ei aluksi mahtunut Kanadan kokoonpanoon, mutta sai peliaikaa Brad Smythin ja Steven Stamkosin loukkaannuttua alkulohkon peleissä. Eberle debytoi A-maajoukkueessa 14. toukokuuta 2010 pelatussa jatkolohkon ottelussa Norjaa vastaan. Hän teki debyyttiottelussaan sensaatiomaisesti tehot 1+3=4.

## Muuta
Eberlen serkku Derek on pelannut AHL:ssä jääkiekkopuolustajana. Jordanin pikkuveli Dustin Eberle (s. 1992) pelaa SJHL-joukkue Melville Millionairesissa. 

## Tilastot

## Lähteet
*
*
*

### Viitteet
NHL 11

**NHL 11** on EA Canadan kehittämä ja EA Sportsin julkaisema urheilupeli. Peli julkaistiin Yhdysvalloissa 7. syyskuuta 2010 ja Euroopassa 16. syyskuuta 2010.
Pelin aiheena on jääkiekkopeli ja se on *[[NHL-pelisarja|NHL]]*-pelisarjan 20:s osa.

Pelin verkko-ominaisuudet suljettiin 11. tammikuuta 2013. 

## Uudistuksia
EA julkaisi verkkosivuillaan usein kysytyt kysymykset listan koskien tulevaa NHL 11-peliä. Pelin kannessa on Jonathan Toewsin kuva. 

* Mailojen katkeaminen
* Pass your Stick, jossa voit lainata mailaasi toiselle pelaajalle
* Canadian Hockey League (CHL)
* Uusi fysiikkamoottori
* Aloitukset
* Omat tuuletukset, jossa pelaaja voi itse tuulettaa maaliaan.
* Erotuomari voi tarkistaa epäselvän maalitilanteen.
* Uudenlaisia harhautuksia.
* Manuaalisesti/Automaattisesti tapahtuva Pelaajan hyppiminen toisen pelaajan tai varusteiden ylitse.
* Maalivahtien pystyasentoa uudistettu
* Realiaikaiset pelikatkot.
* EASHL joukkueille oma harjoitustila.
* Hockey Ultimate Team, jossa rakennetaan joukkuetta
* Hustle Button, josta voi tehdä rytminvaihdoksia.
* Uudet taklaukset ja mukana on myös lonkka-taklaukset.
* Uusi fysiikkamoottori millä peli tuntuu aidolta peli-tilanteelta, esim. pelaaja voi lyödä kaatuessaan mailalla kiekkoon, pelaaja voi ottaa mailalla ilmasta kiinni kiekon jäänpintaan takaisin

## Kansikuva

Maailmanlaajuisen version kannessa on Chicago Blackhawksin Jonathan Toews. Ruotsin ja Ahvenanmaan versioissa on veljekset Henrik Sedin ja Daniel Sedin. Sveitsin versiossa Mark Streit.

## Liigat

### Pohjois-Amerikka
*  NHL
*  AHL
*  CHL

### Eurooppa
*  SM-Liiga
*  Elitserien
*  Extraliga
*  DEL
*  National League A
### Soundtrack

## Lähteet

## Aiheesta muualla
* 
* EA Sportsin omat sivut
Kiddus I

**Kiddus I** (s. Frank Dowding 1944) on jamaikalainen reggae-artisti ja näyttelijä. Hän   tuli tunnetuksi elokuvasta Rockers (1978)
## Aiheesta muualla
*Inna de Yard (Makasound, 2005) Reggae Reviews
Jalkapallo kesäolympialaisissa 1976

**[[Kesäolympialaiset 1976|Montrealin olympialaisten]]** jalkapalloturnaukseen selviytyi 16 maata, mutta Nigeria, Ghana ja Sambia luopuivat turnauksesta juuri ennen olympialaisia osana yleisafrikkalaista olympiaboikottia, joka koski Uuden-Seelannin osallistumista olympiakisoihin. Uuden-Seelannin rugbymaajoukkue oli järjestänyt kesäkiertueen Etelä-Afrikkaan huolimatta Soweton joukkomurhasta kesäkuussa 1976.

Aiemmin Uruguay oli luopunut osanotostaan ja sen tilalle otettiin Kuuba, Argentiinan kieltäydyttyä osallistumasta.

Kisoihin osallistui lopulta 13 joukkuetta, jotka jaettiin neljään alkulohkoon, joiden kaksi parasta jatkoivat otteluita olympiavoitosta. Olympialaisten jalkapalloa hallitsivat totuttuun tapaan Itä-Euroopan maat. Turnauksen voitti Itä-Saksa, Puola saavutti hopeaa ja Neuvostoliitto pronssia.

## Karsinnat

Vuoden 1976 olympialaisten jalkapalloturnaukseen selviytyi karsintojen kautta 14 maata. Isäntämaa Kanada ja hallitseva olympiavoittaja Puola pääsivät kisoihin ilman karsintoja. Muut paikat jakaantuivat siten että Euroopan karsinnoista kisoihin selviytyi 4 maata, Etelä-Amerikasta 2, Pohjois- ja Keski-Amerikasta 2, Afrikasta 3 ja Aasiasta 3. Kaikki Afrikan karsinnoista selviytyneet maat, Ghana, Nigeria ja Sambia, luopuivat turnauksesta.

**Lohko 1**
*
*
*

**Lohko 2**
*
*
*
*

**Lohko 3**
*
*
*

**Lohko 4**
*
*
*

## Alkulohkot

### Lohko A

----

----

### Lohko B

----
 
----

----

----

----

### Lohko C

----

----

### Lohko D

----

----

## Mitaliottelut

### Puolivälierät

----

----

----

### Välierät

----

### Pronssiottelu

### Loppuottelu

## Maalintekijät

Kisojen maalikuninkuuden voitti Puolan Andrzej Szarmach kuudella osumallaan.

;6 maalia
* Andrzej Szarmach
;4 maalia
* Hans-Jürgen Dörner
;3 maalia
* Michel Platini
* Víctor Rangel
* Grzegorz Lato
* Vladimir Onischenko
;2 maalia

* Jarbas
* Jimmy Douglas

* Jean-Marc Schaer
* Loïc Amisse

* Vicky Peretz
* Viktor Kolotov

;1 maali

* Chico Fraga
* Erivelto
* Júnior
* Rosemiro
* Hans-Jürgen Riediger
* Hartmut Schade
* Lothar Kurbjuweit
* Martin Hoffmann
* Reinhard Häfner
* Wolfram Löwe
* Bruno Baronchelli

* Francisco Rubio
* Marco Fion
* Ali Parvin
* Gholam Hossein Mazloumi
* Hassan Rowshan
* Parvis Ghelichkhani
* Itzhak Shum
* Yaron Oz
* Hugo Sánchez
* An Se-Uk
* Hong Song-Nam

* Antoni Szymanowski
* Kazimierz Deyna
* Aleksandr Minayev
* Leonid Nazarenko
* Oleg Blokhin
* Viktor Zvyagintsev
* Vladimir Veremeev
* Santiago Idígoras

;Oma maali
* Eduardo Rergis

## Lähteet
Madagaskarinrastaskerttunen

**Madagaskarinrastaskerttunen** (*Acrocephalus newtoni*) on Madagaskarin kotoperäinen varpuslintu. Gustav Hartlaub kuvaili lajin holotyypin Soamandrikazayn läheltä 1863.

## Lähteet
Jeffrey D. Sams

**Jeffrey D. Sams** (s. 1. syyskuuta 1966 Cincinnati, Ohio) on yhdysvaltalainen näyttelijä, joka on esiintynyt enimmäkseen televisiosarjoissa. Hänellä oli muun muassa pääosa 13-osaisessa sarjassa *[[Line of Fire]]*. Muita sarjoja ovat olleet Kuuma piiri, Unissakävelijät, Lemmen solmut, Wasteland, Ilman johtolankaa ja Greyn anatomia.

Sams oli myös Marvelin sarjakuvasankarin Mustan Pantterin äänenä animaatioelokuvassa Ultimate Avengers 2.

## Lähteet
Rodriguezinkerttunen

**Rodriguezinkerttunen** (*Acrocephalus rodericanus*) on Maskareenien saariryhmään kuuluvalla Rodriguesin saarella elävä varpuslintu. Alfred Newton kuvaili lajin holotyypin Rodriguesilta 1865.

## Lähteet
Gregory Dix

**George Eglinton Alston Dix**, munkkina **Gregory**, (1901–1952) oli anglikaaninen benediktiinimunkki ja liturgikko.

Dix vihittiin papiksi vuonna 1925. Liturgikkona hän tuotti *Apostolisen tradition* ensimmäisen kriittisen laitoksen. Teoksessaan *The Shape of the Liturgy* (1945) hän esittää jaottelun ehtoollisesta "ottamisena, siunaamisena, murtamisena ja jakamisena". Hänen arvionsa mukaan Thomas Cranmer oli ehtoollisteologiassaan harras zwingliläinen. Dix oli teologisesti itse niin sanottu anglopapalisti ja oli mukana vastustamassa anglokatolisen vakaumuksensa vuoksi silloista Etelä-Intian kirkon yhdistymistä. Hänet valittiin 1948 luostarinsa Nashdom Abbeyn prioriksi.

## Aiheesta muualla
* Dix, Dom Gregory (1945): The Shape of the Liturgy
Made Men

**Made Men** on toimintaelokuva, joka sai ensi-iltansa vuonna 1999. Elokuvan on ohjannut Louis Morneau ja pääosan näyttelijät ovat James Belushi, Michael Beach, Timothy Dalton, Vanessa Angel.

## Aiheesta muualla
* 
*
Jorma Lehtosalo

**Jorma Juhani Lehtosalo** (s. 23. kesäkuuta 1945 Helsinki) on suomalainen urheiluvalmentaja ja entinen kilpameloja.

Lehtosalo edusti Suomea melojana kaksissa olympialaisissa, lajina kajakkinelosten 1&nbsp;000 metriä. Méxicossa 1968 hän sijoittui viidenneksi ja Münchenissä 1972 seitsemänneksi. Molempiin miehistöihin kuuluivat myös Heikki Mäkelä ja Ilkka Nummisto. Lisäksi mukana oli vuonna 1968 Karl-Gustav von Alfthan sekä vuonna 1972 Kari Markkanen. EM-kilpailuissa Lehtosalo sijoittui seitsemänneksi vuonna 1969 ja Pohjoismaiden mestaruuskilpailuissa hän saavutti samana vuonna pronssia.

Seuratasolla 184-senttinen Lehtosalo edusti Vanajaveden Vesikkoja, Melaveikkoja, Helsingin Nykyaikaisia 5-ottelijoita ja Canoaa. Hän voitti yhteensä 15 Suomen-mestaruutta. Ennen siirtymistään melontaan Lehtosalo kilpaili nykyaikaisessa viisiottelussa.

Lehtosalo on toiminut pitkään valmentajana melonnan lisäksi myös ampumahiihdossa. Hän toimi Kanoottiliiton päävalmentajana 1987–2003, ampumahiihtoliiton päävalmentaja 1976–1980 ja uimaliiton päävalmentaja 1974–1976.

Vuonna 2007 Lehtosalo palkittiin Suomen Valmentajat ry:n Vuoden valmennusteko -palkinnolla.

## Lähteet
* 
* 
*
Getån rautatieonnettomuus

**Getån rautatieonnettomuus** oli maanvyöryn aiheuttama junaonnettomuus Getåssa, joka on nykyään osa Norrköpingiä. Se on Ruotsin kaikkien aikojen pahin raideliikenneonnettomuus.

Rankkasateiden heikentämä maa petti raiteiden alta, minkä vuoksi veturi ja kymmenen vaunua suistuivat alapuoliselle tielle. Onnettomuudessa kuoli 42 ihmistä ja loukkaantui 41. Monet kuolivat tulipalossa puisissa matkustajavaunuissa, jotka syttyivät suistumisen jälkeen.

## Lähteet
Seychellienkerttunen

**Seychellienkerttunen** (*Acrocephalus sechellensis*) on Seychellien kotoperäinen varpuslintu. Se elää Aridella, Cousinilla ja Cousinella. Émile Oustalet kuvaili lajin holotyypin Marianne Islandilta 1877.

## Erikoinen lisääntymistapa
Seychellienkerttusen lisääntymisstrategia on eräs lintumaailman erikoisimmista. Lajilla on niin sanottu laajennettu vanhemmuus, jossa pesivää paria avustaa joukko edellisen, tai edellisten, poikueiden täysikasvuisia yksilöitä, jotka ovat yleensä naaraita. Korkealuokkaisissa elinympäristöissä lisääntyvien naaraiden poikasista 80&nbsp;% on naaraita, jotka usein jäävät auttamaan seuraavien poikueiden hoidossa. Huonolaatuisissa elinympäristöissä lisääntyvät naaraat kuitenkin munivat munia, joista kuoriutuu enimmäkseen koiraita, jotka useimmiten lähtevät vaeltelemaan ja etsimään omaa reviiriä, jolloin ne eivät jää kuluttamaan muutenkin vähiä ravintovaroja.

Koska linnun munasolun sukupuoli määräytyy juuri ennen hedelmöitymistä, pari tuntia ennen sen irtautumista munasarjasta, ja koska seychellienkerttuset ovuloivat aamulla, oletetaan, että edellisen päivän olosuhteet saavat naaraan elimistön määräämään munasolun sukupuolen. Tämän kaltainen lisääntyminen lienee tyypillistä muillakin laajennettua vanhemmuutta suosivilla lintulajeilla.

## Lähteet
Pablo Moses

**Pablo Moses** (s.  1948) on jamaikalainen reggaemuusikko. Hänen ensimmäinen albuminsa, *Revolutionary Dream*, on vuodelta 1975. Samasta albumista ilmestyi myös toinen versio, *I Love I Bring*, vuonna 1978.

## Lähteet
Idänrastaskerttunen

**Idänrastaskerttunen** (*Acrocephalus orientalis*) on itäaasialainen varpuslintu. Sen elinympäristö ulottuu Mongolian keskiosista ja Venäjän kaukoidästä Kiinan pohjois- ja itäosiin, Korean niemimaalle, Japaniin ja Sahalinille. Laji luokitellaan joskus rastaskerttusen alalajiksi. Coenraad Jacob Temminck ja Hermann Schlegel kuvailivat lajin holotyypin Japanista 1847.

## Lähteet
Australianrastaskerttunen

**Australianrastaskerttunen** (*Acrocephalus australis*) on kotoperäisenä Australiassa esiintyvä varpuslintu. Siitä tunnetaan kolme alalajia, joista nimialalaji *australis* elää Itä- ja Kaakkois-Australiassa sekä Tasmaniassa, alalaji *carterae* Luoteis-Australiassa ja *gouldi* Lounais-Australiassa. John Gould kuvaili lajin holotyypin Parramattasta Uudesta Etelä-Walesista vuonna 1838.

## Lähteet
Aberdeenin lentoasema

**Aberdeenin lentoasema**  on kansainvälinen lentoasema, joka sijaitsee Dycen esikaupungissa noin 9 kilometriä Aberdeenistä luoteeseen Skotlannissa. Lentoaseman kautta kulki yli 3 miljoonaa matkustajaa vuonna 2012.

## Lentoyhtiöitä
* Air France 
* British Airways
* Blue1

## Lähteet

## Aiheesta muualla
Karl-Gustav von Alfthan

**Karl-Gustav von Alfthan** (s. 18. helmikuuta 1945 Helsinki) on entinen suomalainen meloja ja käsipalloilija.

Von Alfthan sijoittui Méxicon 1968 olympialaisissa kajakkinelosten 1&nbsp;000 metrillä viidenneksi. Muut miehistön jäsenet olivat Heikki Mäkelä, Jorma Lehtosalo ja Ilkka Nummisto. EM-kilpailuissa von Alfthan sijoittui seitsemänneksi vuonna 1969. Pohjoismaiden mestaruuskilpailuissa hän saavutti kolme pronssia.

Seuratasolla 186-senttinen von Alfthan edusti Drumsö Paddlarklubbia ja Helsingfors Kanotklubbia. Hän voitti yhteensä viisi Suomen-mestaruutta ja 13 muuta mitalia vuosina 1964–1969.

Käsipalloa von Alfthan pelasi SM-sarjassa ja 1965–1968 kolmen maaottelun verran Suomen maajoukkueessa.

## Lähteet
* 
### Viitteet
Gedera

**Gedera** () on kaupunki Israelissa Keski-Israelin hallintoalueella. Paikan uskotaan olevan lähellä Vanhassa testamentissa mainittua Gederaa, mutta nykyisen kaupungin perustivat vuonna 1884 siirtolaiset Venäjältä. Vuoden 2018 lopussa Gederan asukasluku oli 28&nbsp;092.

## Historia

Ennen Gederan perustamista sen lähellä sijaitsi vuonna 1948 Israelin itsenäisyyssodan aikana hylätty Qatran arabikylä, jonka monet tutkijat ovat yhdistäneet Vanhan testamentin Joosuan kirjassa kohdassa 15:36 mainittuun Gederaan. Gederan moshavah perustettiin kuitenkin vasta vuonna 1884. Sen ensimmäiset asukkaat olivat juutalaisia Bilu-liikkeen jäseniä Venäjältä. Gederah oli aikanaan juutalaisista asutuskeskuksista kaikkein eteläisin ja myös ainoa, joka ei saanut taloudellista ja hallinnollista tukea Edmond de Rothschildilta. Paikalliset harjoittivat maataloutta ja 1930-luvulla perustettiin myös majataloja ja hoitoloita kaupungista muodostuessa ympäröivän maaseudun kaupunkikeskus. Gederan kuntaan kuului myös Uri'elin kylä, joka työllisti sokeita käsityöläisiä.

## Väestö
Gederan asukasluku vuoden 2018 lopussa oli 28&nbsp;092.

## Lähteet

## Aiheesta muualla
Hannu Kojo

**Hannu Johannes Kojo** (s. 30. heinäkuuta 1953 Mikkeli) on suomalainen meloja.

Kojo edusti Suomea kaksissa olympialaisissa. Montréalissa 1976 hän sijoittui kajakkikaksikoiden 500 metrillä kuudenneksi parinaan Kari Markkanen. Sekä Montréalissa että Moskovassa 1980 hän osallistui kajakkiyksiköiden 1&nbsp;000 metrille mutta ei selviytynyt loppukilpailuun. MM-kilpailuissa hän sijoittui parhaimmillaan seitsemänneksi kajakkinelosten 10&nbsp;000 metrillä ja yhdeksänneksi kaksikoiden 500 metrillä vuonna 1975. Pohjoismaiden mestaruuskilpailuissa hän voitti yksikköjen 1&nbsp;000 metrillä kultaa vuonna 1975.

Seuratasolla 186-senttinen Kojo edusti Mikkelin Melojia ja Pirkka-Melojia. Hän voitti yhteensä 43 Suomen-mestaruutta vuosina 1968–1980. Yksiköissä hän voitti mestaruuden eri matkoilla yhteensä 16 kertaa.

Kojon parhaat ajat yksikköluokassa olivat 500 metrillä 1.49,0 ja 1&nbsp;000 metrillä 3.47,0.

## Lähteet
* 
*
Optinen kaksoistähti

**Optinen kaksoistähti** tarkoittaa tähtiparia, joka taivaalta tai kaukoputkesta katsottaessa näyttää muodostavan kaksoistähden ja joilla näyttää olevan jotakuinkin samanlainen kirkkaus (ts. molemmat tähdet näyttävät olevan hyvin lähellä toisiaan ja vaikuttavat olevan suunnilleen yhtä kirkkaita) mutta jotka todellisuudessa sijaitsevatkin hyvin kaukana toisistaan. Ne ovat Maasta katsottuna sattumoisin samassa suunnassa mutta aivan eri etäisyyksillä, ainakin usean valovuoden, mutta parhaimmillaan jopa tuhansien valovuosien päässä toisistaan.
Tunnettu optinen kaksoistähti sijaitsee Otavan varressa, jossa Mizar ja Alcor näyttävät muodostavan parin.

Jos tähtien suuntaero on suurempi kuin 0,1 kaarisekuntia, ne voidaan erottaa kaukoputkella, ja silloin niitä sanotaan *visuaaliseksi kaksoistähdeksi*.  Optisia kaksoistähtiä löytyi hyvin paljon kaukoputken keksimisen jälkeen. Herschel mittasi vuonna 1780 yli 700 tähden muodostaman parin asemien muutoksia ja havaitsi, että noin 50 pareista muutti keskinäistä asemaansa kahden vuosikymmenen tarkkailun kuluessa.

## Esimerkkejä
### Visuaalinen kaksoistähti
* Alfa Centauri
* Sirius
* Procyon
* Capella
* p Eridani
* Polaris
* Acrux
* Mizar-systeemi (Aa/Ab/Ba/Bb) ja (ei ajateltu olevan fyysinen ennen vuotta 2009) Alcor (itse kaksoistähti, siten Mizar Ca/Cb)

### Optinen kaksoistähti
* Alpha¹ Capricorni ja Alpha² Capricorni
* Xi<sup>1,2</sup> Sagittarii
* Winnecke 4

### Epävarmoja
* Alfa Centauri -järjestelmä (AB) ja Proxima Centauri (siten α Cen C): yleensä pidetään toisiinsa liittyneenä systeeminä
* Castor-järjestelmä (Aa/Ab/Ba/Bb) ja YY Geminorum (eli Castor Ca/Cb): yleensä pidetään fyysisenä systeeminä

## Katso myös
* Kaksoistähti
* Spektroskooppinen kaksoistähti

## Lähteet
Wicked (kappale)

**Wicked** on Cristal Snow’n kappale ja kolmas single toukokuussa 2010 julkaistulta albumilta *[[God You Made Me Wicked]]*. ”Wicked” on Cristal Snow’n ja Chisun yhteistuotantoa.

## Julkaisu
”Wicked” lähetettiin radioille viikolla 18/2010.
Kappale julkaistiin digitaalisesti 17. toukokuuta 2010. Wickedistä valmistettiin 10 kappaleen erä fyysisiä promosinglejä, jotka Snow'n tukitiimi jakoi aktiivisimmille faneilleen toukokuussa. Kappale lisättiin NRJ-radiokanavan soittolistalle viikolla 30/2010 ja nousi heti top5:een.

Singlestä julkaistaan Surrender singlen myötä *Surrender Wicked Remixed* EP.

## Kappaleet
### Wicked (Digital Single)
# Wicked (Radio Edit) 3:51

### Surrender Wicked Remixed (EP)
# Surrender
# Wicked (MMEN Molov Remix)
# Wicked (Lenno Remix)
# Wicked (Blue Room Edit)

## Musiikkivideo
Singlelle kuvattiin musiikkivideo 11.-12. heinäkuuta 2010. Cristal teki ohjausdebyyttinsä ”Wickedin” musiikkivideolla. Hän ohjasi videon ohjaaja Jyrki Muromäen kanssa, joka on ohjannu mm. videot *Cristal Clear* ja *Turn Me Up*. Kuvauspaikkana toimi Cristalin kotikaupunki Kankaanpää ja tarkemmin kuvaus tapahtui autioksi jääneen teollisuusrakennuksen sisä- ja ulkoalueella. Videon puvusti muotibloggari Vesa Silver ja videolla esiintyi Cristalin hyviä ystäviä. Musiikkivideon kuvasi Cristalin hyvä ystävä Laura Haimila. Musiikkivideo julkaistiin 3. syyskuuta 2010. 15. marraskuuta 2010 julkaistaan myös *Surrender Wicked Remixed* digitaalinen sekä fyysinen EP.

Video sai yhdessä viikossa yli 60 000 katselukertaa YouTubessa. Musiikkivideo on herättänyt huomiota sosiaalisessa mediassa sekä muun muassa NRJ:llä videota otsikoitiin seuraavasti: "Cristal Snow'n uusi supersiisti musavideo - WICKED!".

## Muuta
*Wicked* oli Vuoden kotimainen biisi -ehdokkaana radiokanava Kimmoliisan Vuosiäänestyksessä.

## Listasijoitukset

## Lähteet
* Cristal Snow Street Team 

### Viitteet

## Aiheesta muualla
* Behind The Scenes (Vesa Silverin blogi)
Teräspallit

**Teräspallit** on suomalaisversio brittiläisestä ''Balls of Steel'' -televisio-ohjelmaformaatista, jossa yhdeksän näyttelijää esittää erilaisia sketsejä ja temppuja niin studiossa kuin julkisilla paikoillakin. Lisäksi ohjelmassa ovat mukana Duudsonit. Teräspallit alkoi Suomessa vuoden 2010 keväällä Sub-kanavalla Janne Katajan juontamana. Ohjelman ensimmäisellä kaudella esitettiin 10 jaksoa. Ohjelman toinen kausi alkoi keväällä 2012, jolloin uutena juontajana aloitti Elina Viitanen. Toisella kaudella nähtiin temppuja myös Britanniasta ja Australiasta.

## Rooleissa
* Elina Viitanen – Juontaja (2012)
* Janne Kataja – Juontaja (2010)
* Sari Aalto – Julkkis-tv 
* Jussi Houttu – Urbaaniurheilija
* Jukka Hilden ja Jarno ”Jarppi” Leppälä – Duudsonit
* Juuso Mäkilähde – Herra Sopimaton (2012)
* Christian Sandström – Herra Sopimaton (2010)
* Marja Selänne ja Pentti Selänne – Vastanaineet
* Jenna Joutsenjärvi – Vamppi
* Mikko Björk – Piinaava Piru
* Reino Nordin – Reino
* Sonja Färling – Miesloukku
* Ilja Juutilainen – Pätkätyöläinen
* Liisa Niekka – Rautarouva

## Lähteet
Jubilate

**Jubilate** on suomalainen kamarikuoro, Helsingin Sörnäisten ruotsinkielisen seurakunnan kuoro. Jubilaten perusti vuonna 1967 lapsikuorona diplomiurkuri Astrid Riska. Lapsikuorosta kasvoi vuosien myötä kamarikuoro, joka on julkaissut 16 levyä, tehnyt konserttikiertueita niin Suomessa kuin ympäri Eurooppaa sekä Yhdysvalloissa ja Japanissa. Kuoro on myös palkittu lukuisissa kansainvälisissä kuorokilpailuissa.

Barokin ajan musiikki, kirkkomusiikki sekä suomalainen ja pohjoismainen uudempi musiikki on ollut Jubilatelle ominta. Lokakuusta 2009 alkaen kuoroa on johtanut Timo Nuoranne.

## Kirjallisuutta
* 
* *Otavan Iso Musiikkitietosanakirja 3*, s. 288. Helsinki 1978.
Jerrie Mock

**Geraldine ”Jerrie” Fredritz Mock** (22. marraskuuta 1925 Newark, Ohio – 30. syyskuuta 2014 Quincy, Florida) oli yhdysvaltalainen lentäjä, joka lensi ensimmäisenä naisena yksin maailman ympäri. Lento päättyi 17. huhtikuuta 1964 ja kesti 29 päivää käsittäen 21 välilaskua ja noin 23&nbsp;000 mailia (n. 37&nbsp;000 kilometriä).

Fédération Aéronautique Internationale myönsi Mockille saavutuksesta Louis Blériot -mitalin. Maailman ensimmäisen yksinlennon maailman ympäri oli suorittanut Wiley Post vuonna 1931. Kuuluisa naislentäjä Amelia Earhart oli yrittänyt 27 vuotta ennen Mockin lentoa vastaavaa lentoa ja saanut surmansa.

Mock lähti ennätyslennolleen Columbuksesta 19. maaliskuuta 1964 *Spirit of Columbuksella*, Cessna 180:llä. Russell Mock ja Al Baumeister olivat ostaneet sen Mockin lentoa varten. Koneen rungon sisälle sijoitettiin lisäpolttoainetankkeja ja henkiinjäämistarvikkeita. Mock palasi lennolta lähtöpaikkaansa Columbukseen 17. huhtikuuta 29 päivää, 11 tuntia ja 59 minuuttia lähdöstä.

Lennon jälkeen Mock ei enää koskaan lentänyt Spirit of Columbuksella. Cessna tarjosi hänelle tilalle uudemman mallin ja piti ennätyskonetta esillä luovuttaen sen myöhemmin museolle. Spirit of Columbus on nykyään National Air and Space Museumissa.

Yhdysvaltain ilmavoimat nimesi Mockin kunniaksi kadun Rickenbackerin lentotukikohdassa (nykyinen Rickenbackerin kansainvälinen lentoasema) Lockbournessa, Ohiossa Columbuksen lähellä.

Mock asui viimeiset vuotensa Quincyssa, Floridassa. Hänellä oli kolme lasta. Hän kuoli kotonaan 88-vuotiaana 30. syyskuuta 2014.

## Lähteet

## Aiheesta muualla
* Jerrie Mockin Cessna 180   National Air and Space Museumissa
* The Three-Eight Charlie Screenplay project
Boys Don’t Cry

**Boys Don’t Cry** voi viitata seuraaviin asioihin:

* *[[Boys Don’t Cry (elokuva)|Boys Don’t Cry]]*, yhdysvaltalainen elokuva vuodelta 1999
* *[[Boys Don’t Cry (The Cure)|Boys Don’t Cry]]*, The Cure -yhtyeen albumi vuodelta 1980
* Boys Don’t Cry, brittiläinen yhtye, jonka hittikappale oli vuoden 1986 ”I Wanna Be a Cowboy”
Installaatio 1:2001

**Installaatio 1:2001** on suomalaisen arkkitehti- ja taiteilijapari Casagrande & Rintalan vuonna 2001 Firenzen Piazza Della Republicalle toteuttama julkinen taideteos. Työ on rakennettu 15.000 kirjasta, jotka käsittelevät uskonnollisia, poliittisia ja filosofisia kysymyksiä.   Kierrätetyt kirjat on koottu ympäri maailmaa ja ne ovat kirjoitettu eri kielillä. Työn on ympyränmuotoinen muuri, jossa kirjat ovat sijoitetut selkäpuoli ulospäin niin, että katsoja pystyy lukemaan eri kirjojen nimiä. Muurissa on sisäänkäynti ja muurin sisäpuolelle tullessaan katsoja näkee ainoastaan valkoista paperia.      

Työn valmistuttua Firenzen kaupunkilaiset hajottivat teoksen ja veivät kirjat koteihinsa.   

Teos palkittiin Firenzen Biennaalin Lorenzo Il Magnifico -palkinnolla.   

## Lähteet

## Aiheesta muualla
* NOI SIAMO ABITATI DA LIBRI E DA AMICI  Cosebelle, 2011
Kari Markkanen

**Kari Seppo Juhani Markkanen** (s. 8. tammikuuta 1952 Espoo) on suomalainen meloja.

Markkanen edusti Suomea kaksissa olympialaisissa. Münchenissä 1972 hän sijoittui kajakkinelosten 1&nbsp;000 metrillä seitsemänneksi veneellä, jossa meloivat myös Heikki Mäkelä, Ilkka Nummisto ja Jorma Lehtosalo. Montréalissa 1976 hän sijoittui kajakkikaksikoiden 500 metrillä kuudenneksi parinaan Hannu Kojo. MM-kilpailuissa hän sijoittui parhaimmillaan viidenneksi kajakkinelosten 10&nbsp;000 metrillä vuosina 1971 ja 1973 sekä yhdeksänneksi kajakkikaksikoiden 500 metrillä vuonna 1975. Pohjoismaiden mestaruuskilpailuissa hän voitti kaksikkojen 500 metrillä kultaa vuonna 1973.

Seuratasolla 186-senttinen ”Jusa” Markkanen edusti Merimelojia ja Canoaa. Hän voitti yhteensä 25 Suomen-mestaruutta vuosina 1967–1975.

Kilpauransa jälkeen Markkanen on toiminut melontavalmentajana. Hänen sisarensa Liisa Markkanen on myös voittanut melonnassa Suomen-mestaruuksia.

## Lähteet
*
Aral

**Aral** (, ) on kaupunki Kazakstanin lounaisosassa, Qızılordan alueella. Aral sijaitsi aiemmin  Araljärven pohjoisrannalla ja oli tuolloin merkittävä kalastussatama. Kaupunki on Aralin piirin keskus. Vuoden 2019 arvion mukaan siellä asui 33&nbsp;139 asukasta.

Araljärven vedenpinta alkoi laskea vuonna 1960, kun siihen laskevat joet ohjattiin pääasiassa puuvillaviljelmien kastelukäyttöön. Rannan vetäytyessä Aral jäi sisämaakaupungiksi, josta on 12 kilometriä nykyiselle järvelle. Etäisyys rantaan oli välillä kasvanut jo yli 100 kilometriin, kunnes Kokaralin padon rakentaminen vuonna 2005 sai aikaan uuden, pienemmän, pohjoisen Araljärven altaan syntymisen. Kaupungissa on uuden järven kampelaa hyödyntävää kalanjalostusteollisuutta. Kaupungista on suunniteltu rakennettavan kanavayhteys järvelle. Araljärven kuivumiseen liittyvät tuulen kuljettamat myrkylliset kemikaalit aiheuttavat terveysongelmia Aralin väestölle. Työttömyys kaupungissa on korkea.

## Lähteet
Kukkarokivi

**Kukkarokivi** on Turussa Ruissalon luoteisrannan läheisyydessä sijaitseva Suomen suurin selvästi näkyvissä oleva siirtolohkare. Se on 27 metriä pitkä ja 17 metriä korkea kohoten 12 metriä merenpinnan yläpuolelle. Se on tunnettu nähtävyys ja rauhoitettu luonnonmuistomerkkinä vuonna 1965. Vuonna 2006 Kukkarokivi rauhoitettiin lisäksi luonnonsuojelualueeksi lintujen pesimäluotona.

Kukkarokivi kuuluu vuonna 2006 perustettuun 10 hehtaarin Ruissalon lintuluodot -kokonaisuuteen, jonka muodostavat kuusi erillistä luotoa tai karien ryhmää. Lintuluodot kuuluvat Natura 2000 -verkostoon sekä luontodirektiivin että lintudirektiivin mukaisina kohteina.

Tarun mukaan Raision keskiaikaisen kirkon rakensivat jättiläiset nimeltä Killi ja Nalli. Jättiläiset riitaantuivat kirkon papin kanssa, jolloin Killi uhkasi hajottaa koko kirkon kallionlohkareella. Löydettyään meren rannasta sopivan lohkareen Killi ei kuitenkaan enää löytänyt takaisin kirkolle, joten hän paiskasi vihoissaan kalliolohkareen Ruissalon edustalle. Kiveä kutsutaan Kukkarokiveksi, koska jättiläinen oli kantanut sitä suuressa kukkarossa selässään.

## Katso myös
* Kirkonrakentajat Killi ja Nalli
* Luettelo Suomen siirtolohkareista
* Kärsämäen pirunpesä
* Pallivahankivi

## Lähteet

## Aiheesta muualla
* 
*
Primera Divisiónin kausi 1999–2000

**Primera Divisiónin kausi 1999–2000** oli Espanjan jalkapallon pääsarjan Primera Divisiónin 69. kausi. Kausi alkoi 21. elokuuta 1999 ja päättyi 20. toukokuuta 2000. Hallitsevana mestarina kauteen lähti Barcelona. Segunda Divisiónista pääsarjaan nousivat Málaga, Numancia, Sevilla ja Rayo Vallecano.

Kausi jäi historiaan Deportivo La Coruñan voitettua ensimmäisen pääsarjamestaruuden historiassaan. 1980-luvun puolivälistä lähtien pääsarjamestaruus oli mennyt vain kertaalleen Espanjan suurseurojen Barcelonan ja Real Madridin ulottumattomiin, kun kauden 1995–1996 päätteeksi Atlético Madrid kruunattiin mestariksi. Pääsarjasta tippuivat lopulta Betis, Atlético Madrid ja Sevilla.

## Sarjataulukko

O = ottelut, V = voitot, T = tasapelit, H = häviöt, TM = tehdyt maalit, PM = päästetyt maalit, ME = maaliero, P = pisteet

¹ Real Madrid selviytyi automaattisesti hallitsevana Mestarien liigan voittajana kilpailun lohkovaiheeseen.

## Tulokset

Kotijoukkue vasemmalla, vierasjoukkue ylhäällä.

## Parhaat maalintekijät
Salva Ballesta voitti 27 maalillaan Pichichi-palkinnon ja hänestä tuli samalla Racing Santanderin historian ensimmäinen kyseisen palkinnon voittanut pelaaja.

## Parhaat maalivahdit
Kauden aikana vähiten maaleja päästänyt maalivahti suhteutettuna otteluihin oli Deportivo Alavésissa pelannut Martín Herrera.

## Aiheesta muualla
* La Ligan virallinen sivusto
Anna Laulumaa

**Anna Laulumaa** (s. 20. lokakuuta 1990 Oulu) on suomalainen näyttelijä sekä laulaja-lauluntekijä.

Laulumaa tuli tunnetuksi Helsingin kaupunginteatterin tuottamasta, Peacock-teatterissa vuonna 2008 esitetystä *[[High School Musical on Stage!|High School Musicalista]]*, jossa hän esitti Sharpay Evansin roolia. Vuonna 2009 hän oli mukana saman musikaalin jatko-osassa, jota esitettiin Savoy-teatterissa. Hän on myös näytellyt Hanna Taivalaa Yle TV1 -kanavan draamasarjassa *[[Kotikatu]]*. Hänen hahmonsa oli mukana sarjassa tammikuusta 2009 lähtien. Laulumaalla on sivurooli Millana vuonna 2010 ensi-iltansa saanessa musikaalielokuvassa *[[Jos rakastat]]*.

Oululaissyntyinen Laulumaa on asunut Helsingissä 12-vuotiaasta. Hän kävi Helsingissä musiikkipainotteista Sibelius-lukiota. Vuonna 2007 hänellä oli pääosarooli Sibelius-lukion *[[Häräntappoase]]*-rockmusikaalissa. Laulumaa on harrastanut laulamisen ja näyttelemisen ohella muun muassa balettia ja kilpatanssia. 

## Filmografia

## Lähteet

## Aiheesta muualla
* 
*
Luhtasirkkunen

**Luhtasirkkunen** (*Ammospiza leconteii*) on Pohjois-Amerikassa elävä sirkkuleihin kuuluva varpuslintu.

## Koko ja ulkonäkö
Luhtasirkkunen on kooltaan noin 12&nbsp;cm ja on yksi pienimmistä Pohjois-Amerikassa tavattavista heimonsa jäsenistä. Luhtasirkkusen paras tuntomerkki on sen kasvojen oranssinruskea väritys. Vaaleassa selässä on leveitä tummanruskeita raitoja. Rinta on väriltään kellertävä ja siinä on tummempia pystyraitoja. Perä on oranssinruskea. Pyrstö on lajilla lyhyt.

## Levinneisyys ja elinympäristö
Luhtasirkkunen pesii Kanadan keskiosissa erityisesti Albertan provinssissa. Kanadassa levinneisyys ulottuu lännessä Brittiläisen Kolumbian ja idässä Québeciin asti. Yhdysvalloissa lajia tavataan pesivänä Minnesotan, Wisconsinin ja Michiganin osavaltioissa. Talveksi laji muuttaa Yhdysvaltain kaakkoisosiin.

Luhtasirkkusen elinympäristöä ovat kesäisin avoimet kosteat niityt, heinämaat ja marskimaat. Laji voidaan tavata myös kuivemmillakin alueilla, kuten heinäpeltojen reunamilla. Talvella laji elää samankaltaisilla alueilla kuin kesäisin: kosteilla niityillä marskimailla ja avoimissa heinikoissa.

## Ravinto
Luhtasirkkunen syö enemmikseen siemeniä. Niiden lisäksi laji voi ruokailla myös hyönteisillä, hämähäkeillä ja muilla pienillä selkärangattomilla eläimillä. Ravintonsa lintu etsii maasta tiheän kasvillisuuden suojissa.

## Elintavat
Luhtasirkkuset viettävät hyvin piileskelevää elämää heinikon suojissa. Häirittynäkin ne mieluummin juoksevat pakoon kuin lähtevät lentoon.

Luhtasirkkuset saapuvat pesimäseuduilleen maaliskuussa ja viimeiset yksilöt muuttavat etelämmäs loka-marraskuussa. Pesä sijaitsee veden lähellä hyvin kätkettynä saraikkoon. Naaras rakentaa heinistä kuppimaisen pesän, johon se munii kolmesta viiteen vaalean vihreää ruskeapilkullista munaa. Ainoastaan naaras hautoo munia ja haudonta kestää noin kaksi viikkoa.

## Lähteet
Juuso Mäkilähde

**Juuso ”Mäkkäri” Mäkilähde** (s. 2. elokuuta 1984 Lohja) on suomalainen radiotoimittaja ja juontaja. 

Hän juontaa Radio Suomipopilla 2023 alkaen ''Aamulypsyä'' Tinni Wikströmin, Tuukka Ritokosken ja Janni Hussin kanssa, aikaisemmin *Juuso ja Tinni Show’ta*. Televisiossa hän on juontanut muun muassa *[[Selviytyjät Suomi]]*- ja *[[Suomen surkein kuski]]* -ohjelmia usean kauden ajan sekä viimeisimmät kaudet myös *[[Idols]]ista*.

Mäkilähde on syntynyt Lohjalla, asunut lapsuuden Imatralla ja nuoruuden Jämsässä. Hän nousi suuren yleisön tietoisuuteen juonnettuaan YleX-radiokanavalla iltapäiväohjelmaa vuosina 2010–2015.

## Ura
Mäkilähde tuli alun perin tunnetuksi televisiossa juontaessaan Subilla esitettyä *Subbari*-nimistä interaktiivista nuoriso-ohjelmaa, jonka ensimmäinen jakso esitettiin helmikuussa 2007. Syksyllä 2007 hän siirtyi juontamaan television Voice-musiikkikanavan *Voicela*-ohjelmaa yhdessä Jukka Rossin ja Tea Khalifan kanssa. Ohjelmaa esitettiin syksyyn 2008 asti.

YleX:llä hän juonsi *YleX Viikonloppua* yhdessä Sanna Gravin kanssa, kunnes siirtyi 1. marraskuuta 2010 juontamaan *YleX Iltapäivää* yhdessä Aino Töllisen ja Jenny Lehtisen kanssa. 17. helmikuuta 2014 *YleX Iltapäivä* muutti nimensä *YleX Jälki-istunnoksi*, jonka juontajina toimivat Mäkilähteen lisäksi Ville ”Viki” Eerikkilä ja alussa myös Jenni ”Jenspa” Poikelus. Mäkilähde juonsi viimeisen radiolähetyksensä YleX:llä 18. joulukuuta 2015.

Vuonna 2012 Mäkilähde esiintyi *[[Teräspallit|Teräspalleissa]]*, jossa hän näytteli Herra Sopimatonta. Hän on toiminut *Suomen surkein kuski* -ohjelman juontajana vuosina 2012–2017. Vuonna 2013 hän selosti Euroviisut yhdessä Aino Töllisen kanssa. Syksyllä 2015 Mäkilähde osallistui MTV3:lla esitettyyn *[[Voitolla yöhön (televisiosarja)|Voitolla yöhön]]* -estradiviihdeohjelmaan. Lokakuusta 2015 asti hän on toiminut yhtenä Yle TV2:n *[[Villi kortti (televisiosarja)|Villi kortti]]* -sarjan panelisteista.

Mäkilähde on juontanut myös *[[Suomen surkein nikkari]]* -ohjelmaa, jonka ensimmäinen kausi kuvattiin vuonna 2015. Sarjaa alettiin esittää MTV3:lla 21. syyskuuta 2016. Mäkilähde juonsi yhdessä Lorenz Backmanin ja Tuija Pehkosen kanssa myös *[[Sinulle on postia (televisiosarja)|Sinulle on postia]]* -ohjelmaa, jota esitettiin MTV3-kanavalla. Nelosella esitetyn ''Idolsin'' kahdeksannen kauden Mäkilähde juonsi yhdessä Anni Hautalan kanssa.

2. lokakuuta 2017 alkaen Mäkilähde alkoi juontaa yhdessä Tinni Wikströmin kanssa Radio Suomipopin iltapäivälähetystä. Vuodesta 2018 alkaen Mäkilähde on juontanut televisiossa *Selviytyjät Suomea* sekä vuodesta 2020 *[[Farmi Suomi|Farmi Suomea]]*.

Tammikuusta 2023 lähtien Mäkilähde on ollut mukana Radio Suomipopin uudessa *[[Aamulypsy|Aamulypsyssä]]* Tinni Wikströmin ja Tuukka Ritokosken kanssa.

## Lähteet

## Aiheesta muualla
* 
*
Arkadiusz Rybicki

**Arkadiusz Czesław Rybicki** (12. tammikuuta 1953 Gdynia, Puola – 10. huhtikuuta 2010 Smolensk, Venäjä) oli puolalainen poliitikko. Hänet valittiin Sejmin jäseneksi vuonna 2005 pidetyissä vaaleissa äänin 9&nbsp;466. Hän toimi Sejmin jäsenenä kuolemaansa saakka.

Hän oli toiminut Gdańskin alueella Solidaarisuus-liikkeessä ja kuului porvarilliseen Kansalaisfoorumi-puolueeseen.

Hän kuoli Smolenskin lento-onnettomuudessa Venäjällä 10. huhtikuuta 2010.

## Lähteet
.nu

**.nu** on Niuen saarivaltion Internet-maakoodi. Se on suosittu erityisesti Ruotsissa, Tanskassa, Alankomaissa ja Belgiassa, koska *nu* tarkoittaa "nyt" ruotsin, tanskan ja hollannin kielissä.

Internet Niue (entinen 'Internet Users Society - Niue') hallinnoi verkkotunnusta.

## Lähteet
HIStory on Film, Volume II

**HIStory on Film, Volume II** on Michael Jacksonin musiikkivideokokoelma, joka julkaistiin vuonna 1997. 

## Kappalelista
### Puoli yksi
# Programme Start
# *HIStory* Teaser Trailer
# "Billie Jean" (*[[Motown 25: Yesterday, Today, Forever|Motown 25: Yesterday, Today and Forever]]*)
# "Beat It"
# "Liberian Girl"
# "Smooth Criminal" (Full Moonwalker version)
# 1995 MTV Video Music Awards Performance
#*"Don't Stop 'til You Get Enough" / "The Way You Make Me Feel" / "Jam" / "Scream" / "Beat It" / "Black or White" / "Billie Jean"
#*"Dangerous"
#*"You Are Not Alone"
# "Thriller"

### Puoli kaksi
# "Scream" (Vocal duet with Michael Jackson and Janet Jackson)
# "Childhood" (Theme from "Free Willy 2")
# "You Are Not Alone"
# "Earth Song"
# "They Don't Care About Us"
# "Stranger in Moscow"
# "Blood on the Dance Floor" (Refugee Camp Mix)
# "Brace Yourself"

*Huom. VHS ja Laserdisc -versiot sisältävät "MJ Megamix" -videon, joka ei ole saatavilla DVD-versiossa.
.ly

**.ly** on Libyan Internet-maakoodi. Linkinlyhennyspalvelu Bit.ly käyttää sitä osoitteissaan.

## Lähteet
.ai

**.ai** on Anguillan internet-maakoodi. Sitä hallinnoi Anguillan hallitus. Off.ai-, com.ai-, net.ai- ja org.ai-päätteet ovat saatavilla rajoituksetta maailmanlaajuisesti, mutta niiden kysyntä on ollut pientä. 15.9.2009 lähtien toisen tason rekisteröinnit .ai-päätteellä ovat olleet saatavilla kaikille maailmassa.

Maakoodista on tekoälyboomin myötä tullut todella suosittu, mikä on myös vaikuttanut positiivisesti Anguillan talouteen: vuonna 2023 .ai tuotti alueen hallitukselle 32 miljoonaa Yhdysvaltain dollaria, joka oli yli 10 % sen koko BKT:sta.

## Lähteet

## Aiheesta muualla

* IANA .ai whois-tiedot 
* vanha .ai-päätteen NIC-sivu 
* .ai-osoitteiden rekisteröinti ja whois-tiedot
.al

**.al** on Albanian internet-maakoodi verkkotunnuksia varten. Sitä hallinnoi Albanian postin ja sähköisen viestinnän viranomainen AKEP (*Autoriteti i Komunikimeve Elektronike dhe Postare*). Tunnus otettiin käyttöön vuonna 1992, ja sitä voivat käyttää Albanian kansalaiset ja Albaniassa rekisteröidyt yritykset.

## Lähteet

## Aiheesta muualla
*IANA 
*Autoriteti i Komunikimeve Elektronike dhe Postare (AKEP)  
*Domain Registrations
.am

**.am** on Armenian Internet-maakoodi. Koodia hallinnoi ISOC-AM, Internet Societyn paikallinen jaosto. Kuka tahansa voi rekisteröidä .am-, .com.am-, .net.am- tai .org.am-tunnuksen ilmaiseksi. Armenian laki kieltää verkkotunnustensa käytön roskapostin, pornografian ja terrorismin yhteydessä.

Kuvienjakopalvelu Instagram on rekisteröinyt itselleen verkkotunnuksen Instagr.am. Armenian verkkotunnus on myös suosittu AM-radiokanavien yhteydessä samaan tapaan kuin Mikronesian liittovaltion Internet-maakoodi .fm esiintyy usein taajuusmoduloitujen radiokanavien verkkotunnuksissa.

## Lähteet
Jalkapallo kesäolympialaisissa 1980

**[[Kesäolympialaiset 1980|Moskovan olympialaisten]]** jalkapalloturnausta boikotoi lähes puolet turnaukseen selvinneistä maista. Useat länsimaat boikotoivat Moskovan kisoja johtuen isäntämaa Neuvostoliiton osallistuessa Afganistanin sotaan. Boikotin takia kisoista jäivät pois Norja, Argentiina, Yhdysvallat, Egypti, Ghana, Malesia ja Iran. Näiden tilalla turnaukseen osallistuivat Suomi, Venezuela, Kuuba, Sambia, Nigeria, Irak ja Syyria.

Olympiaturnausta hallitsivat jo totuttuun tapaan Itä-Euroopan maat. Olympiakultaa voitti Tšekkoslovakia, kultamitali oli sen ensimmäinen jalkapallon olympiakulta. Itä-Saksa sai hopeaa, Neuvostoliitto pronssia ja neljäs oli Jugoslavia.

## Karsinnat

Vuoden 1980 olympialaisten jalkapalloturnaukseen selviytyi karsintojen kautta 14 maata. Isäntämaa Neuvostoliitto ja hallitseva olympiavoittaja Itä-Saksa pääsivät kisoihin ilman karsintoja. Muut paikat jakaantuivat siten että Euroopan karsinnoista kisoihin selviytyi 4 maata, Etelä-Amerikasta 2, Pohjois- ja Keski-Amerikasta 2, Afrikasta 3 ja Aasiasta 3.

## Alkulohkot

### Lohko A

----

----

----

----

----

### Lohko B

----

----

----

----

----

### Lohko C

----

----

----

----

----

### Lohko D

----

----

----

----

----

## Mitaliottelut

### Puolivälierät

----

----

----

### Välierät

----

### Pronssiottelu

### Loppuottelu

## Maalintekijät
Turnauksen maalikuninkuuden voitti Neuvostoliiton Sergei Andrejev viidellä maalillaan.
;5 maalia
* Sergei Andrejev

;4 maalia

* Ladislav Vízek

* Wolf-Rüdiger Netz

* Fyodor Cherenkov

;3 maalia

* Frank Terletzki

* Faisal Al-Dakhil

* Yuri Gavrilov

;2 maalia

* Lakhdar Belloumi
* Lubomír Pokluda
* Falah Hassan
* Jasem Yaqoub

* Vagiz Khidiyatullin
* Khoren Hovhannisyan
* Iker Zubizarreta
* Miloš Šestić

* Zlatko Vujović
* Zoran Vujović
* Godfrey Chitalu

;1 maali

* Rabah Madjer
* Chaabane Merzekane
* Benjamin Cardona
* Carlos Molinares
* Omar Arroyo
* Jorge White
* Luis Hernández
* Ramón Núñez
* Andrés Roldán
* Jan Berger
* Werner Lička

* Zdeněk Sreiner
* Jindřich Svoboda
* Jouko Alila
* Jouko Soini
* Ari Tissari
* Lothar Hause
* Dieter Kühn
* Werner Peter
* Rüdiger Schnuphase
* Wolfgang Steinbach
* Hadi Ahmad Basheer

* Hussein Saeed
* Henry Nwosu
* Marcos Alonso Peña
* Hipólito Rincón
* Oleg Romantsev
* Sergey Shavlo
* Volodymyr Bessonov
* Robert Elie
* Dževad Šećerbegović
* Boro Primorac
* Ante Miročević

;Oma maali
* Mahboub Mubarak

## Lähteet
ORP Grom (1936)

**ORP Grom** oli Puolan laivaston Grom-luokan hävittäjä toisessa maailmansodassa.

## Valmistus

Alus tilattiin Britanniasta J. Samuel White and Companyltä Cowesista, missä köli laskettiin 17. heinäkuuta 1935. Tilattu alus oli kooltaan Britannian kuninkaallisen laivaston laivueenjohtajia suurempi. Alus laskettiin vesille 20. heinäkuuta 1936 ja otettiin palvelukseen 11. toukokuuta 1937.

## Palvelus
Puolan merivoimien hävittäjät määrättiin 30. elokuuta 1939 toteuttamaan niin kutsuttu Pekin suunnitelma, jonka mukaan niiden tuli siirtyä Britanniaan ja liittyä Britannian kuninkaalliseen laivastoon. Alukset kohtasivat 1. syyskuuta ''HMS Wandererin'' ja ''HMS Wallacen'', jotka opastivat alukset Leithiin. Puolalaiset jatkoivat seuraavana yönä edelleen Rosythiin.

*Grom* siirrettiin Rosythissa telakalle, jossa sen vakautta parannettiin poistamalla etumastosta valonheitinkoroke sekä kansirakennelmat takakannelta. Samoin osa aluksen pelastusveneistä sekä savuhormien hatut poistettiin. Taaempien torpedoputkien tilalle asennettiin neljän tuuman ilmatorjuntatykki.

Alus määrättiin sisaraluksensa kanssa läntisen reitin alaisuuteen suojaamaan Atlantin saattueita. Ne todettiin kuitenkin sopimattomiksi Atlantille, joten alukset siirrettiin Harwichiin suojaamaan Pohjanmeren merenkulkua.

Huhtikuussa alus siirrettiin Rosythiin osallistuakseen muiden Puolan merivoimien hävittäjien mukana Norjan taisteluihin. Alus tuki maavoimia tulittamalla maakohteita Vestfjordissa, Skjelfjordissa ja Narvikissa. Alukseen osui 3. toukokuuta rannikkotykistön 75 millimetrin kranaatti, joka lävisti aluksen öljysäiliön sekä vaurioitti yhtä aluksen höyrykattiloista. Alus tuhosi tykkitulella ampuneen tykin.

Alus oli 4. toukokuuta Rombakenfjordissa Narvikissa tulittamassa Saksan maavoimia. Alus joutui Saksan ilmavoimien 100. pommituslennoston (KGr100) Heinkel He 111 -koneiden kohteeksi, jolloin alukseen osui kaksi pommia. Toinen alukseen osuneista pommeista osui ladattuun torpedoputkeen katkaisten aluksen ja toinen aluksen kylkeen.

Alus upposi lähes välittömästi vieden mukanaan 59 miehistönjäsentä. Aluksen hylkyä ei ole nostettu.

## Lähteet

*
*

### Viitteet
.ao

**.ao** on internet maakodi, jota käytetään Angolassa. Sitä hallinnoi Aghonsio Neton yliopisto.

## Lähteet
Kuun morsian

**Kuun Morsian** on Caprin toinen levy vuodelta 2001.

## Kappaleet
Kaikki kappaleet säveltänyt, sanoittanut ja sovittanut Kari Salli, ellei toisin mainittu.

#
#
#
#
#
#
#
#
#
#
#
#
#
#
#

## Aiheesta muualla
* Last.fm
Kelly Blatz

**Kelly Steven Blatz** (s. 16. kesäkuuta 1987) on yhdysvaltalainen laulaja ja näyttelijä. Hän näytteli ensimmäisissä elokuvissaan vuonna 2006 ja on näytellyt myös televisiosarjoissa. Kelly on näytellyt Disneyllä ohjelmassa nimeltään *[[Aaron Stone]]* ja elokuvassa *[[Skyrunners]]*.
Missä kuljimme kerran

**Missä kuljimme kerran** () on suomenruotsalaisen kirjailijan Kjell Westön vuonna 2006 julkaistu romaani. Kirjan alkuperäiskieli on ruotsi, ja sen on suomentanut Katriina Savolainen. Helsingin kaupunginteatteri on tehnyt kirjasta samannimisen näytelmän. 

Kirja oli ilmestyessään arvostelu- ja myyntimenestys. Westölle myönnettiin teoksesta Finlandia-palkinto vuonna 2006.

Kirjasta on tehty elokuva ja kuusiosainen televisiosarja, jotka on ohjannut Peter Lindholm. Elokuva sai ensi-iltansa 28. lokakuuta 2011. Televisiosarja esitettiin Yle FST5:llä talvella 2011–2012. Yle TV1 esitti sarjan helmi–maaliskuussa 2013. 

## Juoni
*Missä kuljimme kerran* sijoittuu vuosiin 1905–1938, ja sen tapahtumapaikkana on pääosin Helsinki. Kirja alkaa suurlakon jälkeisistä ajoista, ja se käsittelee osaltaan niin vuoden 1918 sisällissotaa, kuin myös iloista 1920-lukua ja jo tulevan sodan varjostamaa 1930-lukua. 

Päähenkilöinä ovat rikkaiden perheiden lapset Lucie ja Cedi Lilliehjelm ja Eccu Widing sekä työläisperheen vesa Allu Kajander. Heidän vaiheidensa kautta kuvataan erityisesti sisällissotaa ja sen jättämiä pitkiä varjoja ja sodan vaikutusta sen eri osapuoliin. Westön Helsinki on kansainvälisten virtausten kaupunki, johon 1920-luvulla saapuvat jazz ja monet uudet keksinnöt; 1930-luvulla päähenkilöt tempautuvat mukaan poliittisiin käänteisiin, erityisesti Lapuan liikkeeseen. Samalla kirja kertoo myös eri yhteiskuntaluokkien elämästä ja jännitteistä niiden välillä

Romaani päättyy vuodenvaihteeseen 1939, mutta epilogiosuudessa kerrotaan lyhyesti päähenkilöiden vaiheista talvi- ja jatkosodan aikana.

## Lähteet
SuunnitteluKortes

**SuunnitteluKortes Oy** oli suomalainen suunnittelutoimisto, joka tuli tunnetuksi muun muassa monien 1980- ja 1990-luvuilla rakennettujen vinoköysisiltojen pääsuunnittelijana. 

Ilmari Kortesluoma perusti nimeään kantavan suunnittelutoimiston vuonna 1963. Yrityksen osakekanta myytiin kansainväliselle konsulttiyritykselle WSP Groupille 2004. Oulun pääkonttorin lisäksi yhtiöllä oli toimistot Helsingissä ja Tampereella.

Siltojen lisäksi SuunnitteluKortes teki muitakin rakennesuunnittelutöitä. Yhtiö sai vuoden 1998 betonirakennepalkinnon Helsingin Tennispalatsin saneeraushankkeesta.

## Yhtiön suunnittelemia siltoja
* Jätkänkynttilä, Rovaniemi – 1989
* Tähtiniemen silta, Heinola – 1993
* Saamen silta, Utsjoki – 1993
* Raippaluodon silta, Mustasaari – 1997

## Kuvat silloista

Kuva:Replotbron.jpg|Raippaluodon silta
Kuva:Tähtisilta.jpg|Tähtiniemen silta
Kuva:Saamen silta.jpg|Saamen silta
Kuva:Jätkänkynttilä Bridge 7.jpg|Jätkänkynttilä


## Lähteet
Turtle Rock Studios

**Turtle Rock Studios** on yhdysvaltalainen pelitalo, jonka Michael Booth perusti maaliskuussa 2002. Valve Corporation hankki yrityksen vuonna 2008. Turtle Rock Studios tunnetaan erityisesti sen Valvelle suorittamista projekteistaan *[[Counter-Strike]]*-pelisarjan parissa. Näihin lukeutuvat esimerkiksi *Counter-Striken* Xbox-versio, *[[Counter-Strike: Condition Zero]]* sekä useiden eri *[[Counter-Strike: Source]]* -kenttien luominen ja entisöinti.

Marraskuussa 2006 Turtle Rock Studios ja Valve ilmoittivat työskentelevänsä yhteistyöpainotteisen ammuntapelin *[[Left 4 Dead]]in* parissa. Sen kehittämisessä käytettiin Source-pelimoottoria yhdessä Turtle Rock Studiosin luoman AI-tekniikan kanssa. Peli julkaistiin marraskuussa 2008.

Turtle Rock Studios ilmoitti helmikuussa 2010 kehittävänsä taas uusia pelejä.

## Lähteet

## Aiheesta muualla
* Viralliset kotisivut
.an

**.an** oli internet-maatunnus, jota käytettiin Alankomaiden Antilleilla. Tunnuksen loi Alankomaiden Antillien yliopisto, joka sponsoroi ja hallinnoi sitä sen olemassaolon aikanaa. Vuonna 2010 oli rekisteröity 800 .an-päätteistä Internet-osoitetta, joista osa oli osoitteita kuten www.google.com.an tai www.youtube.com.an. Alankomaiden antillien lakkauttamisen myötä, tunnus poistui käytöstä 31. heinäkuuta 2015. Kuitenkin, nettiosoitteiden poistaminen tietokannoista oli aloitettu jo vuonna 2013 ja .an poistettiin DNS-tietokannoista jo vuonna 2014.

## Tilanne nykyään
Alankomaiden Antillien lakkauttamisen myötä Curaçaolla on nykyisin maatunnus `.cw` ja Sint Maartenilla `.sx`. Bonairella, Sint Eustatiuksella ja Saballa on käytössä maatunnus `.bq`.

## Lähteet